רייטינג (שבועון)

רייטינג היה שבועון טלוויזיה ובידור בהוצאת "מעריב החזקות", שהתחרה בפנאי פלוס הוותיק ממנו. רייטינג יצא לאור בפעם הראשונה ב-23 ביוני 1999, כשעל שער הגיליון הופיע רפי רשף. כעבור 12 שנים ו-3 חודשים, ב-23 בספטמבר 2011 יצא הגיליון האחרון. העיתון נוסד על ידי תמי מוזס-בורוביץ' שהחזיקה 45% מהמניות, חברת "מעריב החזקות" שהחזיקה 50% מהמניות והעיתונאי יובל נתן, שהיה קודם מבקר הטלוויזיה של "ידיעות אחרונות". נתן החזיק 5% מהמניות ומונה לעורך השבועון. בתחילת 2005 הוקמה חברת בת בבעלות השבועון בשם "רייטינג מגזינים", חברה זו הוציא לאור את "מותק" מגזין היכרויות ואת מגזין הלייף סטייל "ביגטיים". הם נסגרו לאחר תקופת פעילות קצרה. מגזין שלישי בתחום המוזיקה בשם "דיסקו", נסגר יומיים לאחר שהושק. לאחר כ-6 שנים כמגזין עצמאי, נרכש השבועון על ידי מעריב החזקות. יובל נתן החליט לפרוש מעריכת השבועון בשנת 2005 בעקבות הרכישה של מעריב. לאחר פרישתו של נתן, מני אבירם ערך את השבועון במשך כ-3 שנים (2005–2008). אחריו מונה לתפקיד עורך השבועון ירון טן-ברינק, לשעבר מבקר הטלוויזיה של "ידיעות אחרונות", אשר לפני כן כתב ב"רייטינג" טורים שונים וערך את אתר האינטרנט של המגזין. בשנת 2010 עזב גם טן-ברינק את התפקיד והעורך הרביעי והאחרון של השבועון היה אלון צרפתי. בשנת 2011 נסגר מוסף התרבות שחולק מדי יום שישי לקוראי מעריב, ובמקומו צורף השבועון רייטינג כמוסף תוך צמצום משמעותי של כמות העמודים והוספת מדורים שפורסמו לפני כן במוסף תרבות, וכן המשיך להימכר בנפרד בדוכני העיתונים גם בגרסה זו. אולם כעבור מספר חודשים הוחלט לסגור לחלוטין את "רייטינג", והגיליון ה-639 והאחרון שלו יצא ב-23 בספטמבר 2011, 12 שנים ו-3 חודשים לאחר הגיליון הראשון. במקומו חולק המוסף ז'ורנל. הגישה השונה של השבועון הצמיחה ממנו במהלך השנים כותבים מוכרים רבים: אביעד קיסוס, יאיר רוה, איילת שני, ליסה פרץ, דבורית שרגל, יוסי אליאס, מושיקו כהן, דודו כהן, נוי אלוש, אבישי בן אלי, אורי סלעי, יהודה נוריאל, אורית נבון, נטע חוטר, רחלי רוטנר, שחר אורן ואחרים. בינואר 2003, החל השבועון לצאת בפורמט חדש שכלל שיפור ניכר של איכות הנייר, הרחבת מדורים פופולריים כגון "עיקר החדשות" (חדשות ורכילות) ותוספת של מדריך מופעים, הצגות ובידור. בסך הכל התרחב מ-196 ל-212 עמודים . ב-2005 דיווח השבועון כי הוא מגיע ל-350 אלף קוראים מדי שבוע, בנוסף החל להפעיל אתר אינטרנט בשם rating2day. מדי שבוע הופץ בנוסף לגיליון הרגיל גם גיליון מתומצת המחולק בחינם בבתי הקפה של ארומה. ביוני 2007 הוציא העיתון גיליון קיצי מיוחד בגרסה נוספת לזו הרשמית הנמכרת בחנויות, העוסק בנושאי מוזיקה וסלולרי. הגיליון המיוחד חולק בחינם על ידי חברת פלאפון. גולן פרידנפלד, תמי מוזס, שותפתו של עופר נמרודי ב"רייטינג", הצביעה בעד חבילת השכר שלו במעריב ב-132 אלף שקל לחצי משרה, באתר TheMarker‏, 19 בינואר 2003 עידו קינן, "אין פפרצי אמיתי בישראל", באתר העין השביעית, 8 בדצמבר 2009 נטע הלפרין, עכבר העיר, כבר לא צהוב: פרידה מהמגזין רייטינג, באתר הארץ, 23 בספטמבר 2011 נטע הלפרין, עכבר העיר, כבר לא צהוב: פרידה מהמגזין רייטינג, באתר הארץ, 23 בספטמבר 2011 אביבה קרול, ‏תמי מוזס ועופר נמרודי משתפים פעולה ב"רייטינג", באתר גלובס, 22 ביוני 1999 TheMarker digital, ירחון חדש ל"רייטינג מגזינים" - BIGTIME; יעסוק בסגנון החיים של האלפיון העליון בישראל, באתר TheMarker‏, 12 באפריל 2005 בועז גריילסמר, מותק, המגזין עומד להיסגר, באתר הארץ, 2 בנובמבר 2005 עומר שרביט, יומיים לאחר שהושק: נדחה פרסום ירחון המוסיקה של מוזס-בורוביץ', באתר TheMarker‏, 1 באוגוסט 2005 בועז גריילסמר, עסקת מכירת קבוצת רייטינג לעופר נמרודי מוערכת ב-10 מיליון שקל, באתר TheMarker‏, 7 בספטמבר 2005 יעל גאוני, ‏נמשכים השינויים במגזין "רייטינג": מנכ"ל העיתון, דורון בן-שמחון, הוחלף ע"י רונן שקולניק, באתר גלובס, 1 בנובמבר 2005 בועז גריילסמר, מני אבירם ימונה לעורך החדש של מגזין "רייטינג", באתר הארץ, 30 באוקטובר 2005 אופיר בר-זהר, ירון טן ברינק עוזב את רייטינג: "אני לא יכול לעשות קיצוץ רביעי תוך שנה וחצי", באתר TheMarker‏, 25 באפריל 2010 נתי טוקר, חודש וחצי לאחר ההשקה: שכר עובדי "ז'ורנל" של "מעריב" קוצץ ב-25%, באתר TheMarker‏, 13 בנובמבר 2011 רוני קורן-דינר, מגזין "רייטינג" יוצא בפורמט חדש ובקמפיין פרסומי בהיקף של חצי מיליון דולר, באתר TheMarker‏, 1 בינואר 2003 יעל גאוני, ‏"מעריב" ישקיע השנה 2 מיליון ד' בפיתוח קבוצת "רייטינג", באתר גלובס, 6 בספטמבר 2005